Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 AN EN KID...MUŠ GIR₂...
 LU₂ A₂ ZI GA AN RI E NE 
 LU₂ NAM LUGAL KI EN GI DU KUR EŠ₂ BA DU A 
 KI EN GI DU GAR A |NE.RU| NE IN SI A 
 DAM TUK DAM NI BA AN DA |TE.A| RA 
 TUR TUK TUR NI BA AN DA |TE.A| RA 
 GAR A |NE.RU| GAR A₂ ZI KALAM@g MA MI NI IN GAR RA 
 AN EN KID LUGAL KUR KUR RA KID 
 MU BI HA LAM E NE 
 AN UD GAN IG UŠ KAL GA LUGAL AB@g KI GA 
 LUGAL AN UB DA <unk> BA LUGAL KA GA NA NU GI₄ GI₄ DA 
 AN EN KID LUGAL KUR KUR RA KID A₂ BI MU DA AN |NINDA₂×NE| 
 AN MUŠ₃ |SAL.TUG₂| A NI MU NA AN DU |KA×ŠU| MU NA DU 
 |SAL.TUG₂| MU PIRIG |AK×ERIN₂| KUR KUR DA |U.GUD| |U.GUD| 
 AN EN KID LI NAM LUGAL KI EN GI RA ŠU BA GI₄ GI₄ NE 
...
 |KI.SU.LU.EŠ₂.GAR|...KI...
...LUGAL GU TI UM KI KID 
 KA BI BA IGI BA LU₂ NU MU IGI |UD.DU| 
 |A.LAGAB×HAL| |GU₂.GAR₃| GU₂ MIN A BA NE IN KU 
 SIG EŠ₂ KI EN GI DU GAN₂ NE KEŠ₂ GIŠ 
 IGI NIM EŠ₂ GIR₃ NI KEŠ₂ 
 KASKAL KALAM@g MA KID U₂ BU DA NE IN SAR 
 LUGAL AN EN KID LI A₂ SUM MA 
 AN MUŠ₃ KID ŠA₃ GI |IGI.RU| DA ŠA₃ KU₃ GI 
 AN UD GAN IG UŠ KAL GA AB@g KI TA MU IGI |UD.DU| 
 E₂ AN IM KA GIŠ NE KAK 
 TUR URU NA KID NE KA MU NE |UMUM×KASKAL| E 
 GU TI UM KI AN EN KID LI MA AN SUM |SAL.TUG₂| MU AN MUŠ₃ A₂ |MU&MU| MU UM 
 AN TUR ZI |GA₂×AN| |GAL.BUR₂| AN NA KID NAM MU NE KA 
 AN |GIŠ.NE.GA.MES| TUR AN |SAL.TUG₂| GUL NA KID |PA.DU@s| EŠ₂ MA AN SUM 
 TUR AB@g KI GA TUR KUL AB@g KI KA ŠA₃ HUL₂ LA BA AN GAR 
 URU NI LU₂ AŠ DIM₂ EGIR RA NI BA AB UŠ 
 KA KEŠ₂ IGI BAR RA SI NE DI 
 E₂ AN IM KA ZI GA NI 
 UD <unk> |HI×BAD| MA |KA×A| SU |A.LAGAB×HAL| <unk> <unk> <unk> KA GIŠ NE KAK GU₂ |A.LAGAB×HAL| <unk> KA 
 UD 5(DIŠ) |HI×BAD| MA BARA₂ NI NI TAB BA E KA GIŠ NE KAK NI NI TAB BI E KA 
 UR AN |SAL.TUG₂| A ZU NA BI AN EN KID |GIR₃.ARAD| TI URU GA A AN 
 KI EN GI EŠ₂ KIN GI₄ A IN GI₄ GI₄ EŠ₂ A IN KU KU ŠU BA GIŠ NI GAR GIŠ ŠU NA MI NI GAR 
 BARA₂ NI NI TAB BA E KA ZI GA NI NI NI TAB BI E KA 
 UD 6(DIŠ) |HI×BAD| MA KA IM KI KA GIŠ NE KAK 
 AN IM RA MU NA AN DU |KA×ŠU| MU NA DU 
 AN IM GIŠ KU AN EN KID LI...A₂ |MU&MU| MU GAN ME EN 
 ŠA₃ MI BA KA...
 IGI NIM...
 AN UD...|KA×ŠU|...
 AN UD GU TI UM KI AN EN KID LI MA AN SUM A₂ |MU&MU| MU GAN ME EN 
 KI BI BAR GU TI UM KI GIŠ MU NA BAR 
 ERIN₂ MU NA |DU.DU| 
 AN UD GAN IG UŠ KAL GA |GIR₃.ARAD| BI DUN₃@g GAN₂@t IM MI SUM 
 UD BA TI URU GA A AN LUGAL GU TI UM KI AŠ A NI GIR₃ BA DA AN |TE.A| 
 KI ZI NI BA DA AN |TE.A| RA DUB RU UM KI MA BA AN ŠA₆ 
 LU₂ DUB RU UM KI MA KID AN UD GAN IG 
 BAR LUGAL AN EN KID LI A₂ SUM MA NI ME A NI ZU A KID |U.U.U| 
 TI URU GA A AN RA ŠU NU NI BA 
 LU₂ KIN GI₄ A AN UD GAN IG TI URU GA A AN |IGI.DIB| DAM TUR NI DUB RU UM KI MA...
 ŠU NA GIŠ NE GAR IGI NA TUG₂...
 AN UD GAN IG IGI AN UD EŠ₂ GIR₃ NI EŠ₂ MU NA₂ GU₂ NA GIR₃ NE DU 
 GU TI UM KI MUŠ GIR₂ |HI×AŠ₂| SAG GA₂ 
...NE |KA×A|...GIŠ NE...
...MA₂ BU ZAG BA IM TA GAR 
 NAM LUGAL KI EN GI RA ŠU BA IM MI GI₄

Provide the transliteration.

<SURFACE>
{d}en-lil₂...muš-ŋiri₂...
lu₂ a₂ zig₃-ga diŋir-re-e-ne
lu₂ nam-lugal ki-en-gi-ra₂ kur-še₃ ba-de₆-a
ki-en-gi-ra₂ niŋ₂-a-erim₂ bi₂-in-si-a
dam tuku dam-ni ba-an-da-kar-ra
dumu tuku dumu-ni ba-an-da-kar-ra
niŋ₂-a-erim₂ niŋ₂-a₂-zig₃ kalam-ma mi-ni-in-ŋar-ra
{d}en-lil₂ lugal kur-kur-ra-ke₄
mu-bi ha-lam-e-de₃
{d}utu-he₂-ŋal₂ nitah kalag-ga lugal unug{ki}ga
lugal an ub-da <unk> ba lugal dug₄-ga-na nu-gi₄-gi₄-da
{d}en-lil₂ lugal kur-kur-ra-ke₄ a₂-bi mu-da-an-aŋ₂
{d}inana nin-a-ni mu-na-an-ŋen šudu₃ mu-na-ša₄
nin-ŋu₁₀ piriŋ me₃ kur-kur-da du₇-du₇
{d}en-lil₂-le nam-lugal ki-en-gi-ra šu-ba gi₄-gi₄-de₃
...
ugnim...ki...
...lugal gu-ti-um{ki}ke₄
ka-bi ba-ši-ba lu₂ nu-mu-ši-e₃
{id₂}idigna gu₂ 2(diš)-a-ba bi₂-in-tuš
sig-še₃ ki-en-gi-ra₂ gana₂ bi₂-keše₂ ŋiš
igi-nim-še₃ ŋiri₃ i₃-keše₂
kaskal kalam-ma-ke₄ u₂ gid₂-da bi₂-in-mu₂
lugal {d}en-lil₂-le a₂ šum₂-ma
{d}inana-ke₄ šag₄-ge pad₃-da šag₄ kug-ge
{d}utu-he₂-ŋal₂ nitah kalag-ga unug{ki}ta mu-ši-e₃
e₂ {d}iškur-ka ŋiš bi₂-du₃
dumu iri-na-ke₄-ne gu₃ mu-ne-de₂-e
gu-ti-um{ki} {d}en-lil₂-le ma-an-šum₂ nin-ŋu₁₀ {d}inana a₂-tah-ŋu₁₀-um
{d}dumu-zid-ama-ušumgal-an-na-ke₄ nam-ŋu₁₀ bi₂-dug₄
{d}gilgameš₃ dumu {d}nin-sumun₂-na-ke₄ maškim-še₃ ma-an-šum₂
dumu unug{ki}ga dumu kul-aba₄{ki}ka šag₄ hul₂-la ba-an-ŋar
iri-ni lu₂ dili-gin₇ eŋer-ra-ni ba-ab-us₂
zu₂ keše₂ igi bar-ra si bi₂-sa₂
e₂ {d}iškur-ka zig₃-ga-ni
ud <unk> kam-ma naŋ-su {id₂}<unk> <unk> <unk> ka ŋiš bi₂-du₃ gu₂ {id₂}<unk> ka
ud 5(diš)-kam-ma barag i₃-li₂-tab-be₄-e-ka ŋiš bi₂-du₃ i₃-li₂-tap-pe₂-e-ka
ur{d}nin-a-zu na-bi{d}en-lil₂ šagina ti-ri₂-ga-a-an
ki-en-gi-še₃ kiŋ₂-gi₄-a in-gi₄-gi₄-eš₂-a in-dab₅-dab₅ šu-ba ŋiš i₃-ŋar ŋiš šu-na mi-ni-ŋar
barag i₃-li₂-tab-be₄-e-ka zig₃-ga-ni i₃-li₂-tap-pe₂-e-ka
ud 6(diš)-kam-ma {ka}karkara{ki}ka ŋiš bi₂-du₃
{d}iškur-ra mu-na-an-ŋen šudu₃ mu-na-ša₄
{d}iškur {ŋiš}tukul {d}en-lil₂-le...a₂-tah-ŋu₁₀ he₂-me-en
šag₄ ŋi₆-ba-ka...
igi-nim...
{d}utu...šudu₃...
{d}utu gu-ti-um{ki} {d}en-lil₂-le ma-an-šum₂ a₂-tah-ŋu₁₀ he₂-me-en
ki-bi bar gu-ti-um{ki} ŋiš mu-na-bar
erin₂ mu-na-lah₅
{d}utu-he₂-ŋal₂ nitah kalag-ga šagina-bi aga₃-kar₂ im-mi-sig₁₀
ud-ba ti-ri₂-ga-a-an lugal gu-ti-um{ki} dili-a-ni ŋiri₃ ba-da-an-kar
ki zid-ni ba-da-an-kar-ra dab₄-ru-um{ki}ma ba-an-sag₉
lu₂ dab₄-ru-um{ki}ma-ke₄ {d}utu-he₂-ŋal₂
bar lugal {d}en-lil₂-le a₂ šum₂-ma i₃-me-a i₃-zu-a-ke₄-eš
ti-ri₂-ga-a-an-ra šu nu-ni-ba
lu₂-kiŋ₂-gi₄-a {d}utu-he₂-ŋal₂ ti-ri₂-ga-a-an u₃ dam dumu-ni dab₄-ru-um{ki}ma...
šu-na ŋiš bi₂-ŋar igi-na tug₂...
{d}utu-he₂-ŋal₂ igi {d}utu-še₃ ŋiri₃-ni-še₃ mu-nu₂ gu₂-na ŋiri₃ bi₂-gub
gu-ti-um{ki} muš-ŋiri₂ hur-saŋ-ŋa₂
...bi₂-naŋ...ŋiš bi₂...
...ma₂-gid₂ zag-ba im-ta-ŋar
nam-lugal ki-en-gi-ra šu-ba im-mi-gi₄